

***„Bennem van minden, ami nincs. s bennem van minden, ami van. „*Csorba Győző: Séta és meditáció**

A kvíz beküldési határideje 2024.01.31.

A helyes megfejtők között minden hónap végén könyvjutalmat sorsolunk ki.

Január hónapban a pécsi irodalmi élet jeles képviselőivel kapcsolatban teszünk fel kérdéseket, a kitöltéshez tartalmas időtöltést kívánunk!

1. Mohácsi Balázs költő, kritikus, műfordító, a Versum és a Jelenkor Online szerkesztője, a József Attila Kör tagja, a PTE BTK Irodalomtudományi Doktori Iskolájának doktorjelöltje. Pécsett él. A hungária út, hazafelé című kötete 2018-ban jelent meg a Jelenkor Kiadó gondozásban. Melyik sorozatban?

1. Időmérték
2. Költészet, vers, slam
3. Scolar L!ve

2.Karay Ilona alig tizennégy évesen öngyilkosságba menekülő pécsi költőlány. 18 vers, egy naplótöredék, egy önéletrajzi írás és a búcsúlevele maradt utána. Teljes hagyatéka Szívem nagyon forró kezd lenni címmel Tüskés Tibor gondozásában jelent meg Pécsen 1987-ben. Ki volt az a nagyszerű költőnk, aki elismerően írt róla Egy elfelejtett pécsi csodagyerek című esszéjében?

1. Plinszky János
2. Nagy László
3. Weöres Sándor

3.Bartusz-Dobosi László jelenleg a Mathias Corvinus Collegium Középiskolás Programjának vezető oktatója számos irodalomtörténeti munka szerzője. Itt csak a Tüskés Tiborról és Kalász Mártonról szóló monográfiáit említjük. Mi annak a folyóiratnak a címe, melynek 2021 óta a főszerkesztője?

1. Kanapé
2. KárPit
3. Kultúra

4.Balatonyi Lilla könyveiben (Egy kutya útmutatója kis gazdiknak, Egy cica útmutatója kis gazdiknak, A vak vezetőkutya) a felelős állattartásra hívja fel a figyelmet. Mi a civil foglalkozása?

1. állatorvos
2. jogász
3. tanár

5.Takáts József eszme- és irodalomtörténész, kritikus, egyetemi tanár. Fő kutatási területei a XIX. századi magyar politika-, eszme- és irodalomtörténet, rendszeresen jelennek meg kritikái a kortárs magyar irodalomról. Milyen szerepet vállalt a Pécs2010 Kulturális Főváros projektben?

1. Dél-dunántúli Regionális Könyvtár és Tudásközpont a tervezője
2. EKF-pályázat írója
3. a Zsolnay Kulturális Negyed megálmodója

6.Huszárné Prikler Renátam a Zipernowsky Károly Műszaki Technikum igazgatóhelyettese a Pécsi Tudományegyetemen szerzett doktori diplomát. Az angol alkalmazott nyelvészet kutatója számos fordítással ajándékozta meg az olvasókat. Az alább felsorolt szerzők közül kitől nem fordított?

1. Katie Fforde
2. Elizabeth Adler
3. Susan Mallory

7.Dénes Gizella a két világháború közötti pécsi irodalmi élet egyik legnépszerűbb szerzője volt. Melyik regényének fontos szereplője a bissei kisgazda Nagy Ferenc, későbbi miniszterelnök?

1. Az ország katonája
2. A kék autó
3. Ezüstnyárfák

8.Havasréti József író, kritikus, a Pécsi Tudományegyetem docense, a magyar neoavantgárd kultúra kiváló ismerője. Kiről írt nagymonográfiát?

1. Szerb Antal
2. Gyulai Pál
3. Babits Mihály

9.Tüskés Tibor író, irodalomtörténész melyik irodalmi lap főszerkesztője volt?

1. Jelenkor
2. Dunántúl
3. Ív

10.V. Gilbert Edit egyetemi docens, a PTE BTK Modern Irodalomtörténeti és Irodalomelméleti Tanszékén dolgozik. Irodalomtörténész, műfordító. Melyik írót ismertette meg a magyar olvasóközönséggel?

1. Karl Ove Knausgård
2. Ljudmila Ulickaja
3. Murakami Haruki

11.Méhes Károly a Dunántúli Napló újságírója, költő, író, autós szaklapok rendszeres szerzője. Mi a címe legutóbbi kötetének?

1. A fikusz téliesítésének napja
2. Szótlan kórus
3. Partért kiáltó

12.Keresztesi József Pécsett élő író, kritikus, színpadi szerző, könyvszerkesztő. A Csücsök avagy a nagy pudinghajsza melyik rangos díjat nyerte el?

1. Margó-díj
2. Merítés-díj
3. Év Gyermekkönyve-díj

13.Horváth Viktor a Pécsi Tudományegyetemen versírást és műfordítást tanító író, melyik regényéről beszélnek így: a 21. századi Egri csillagok?

1. Tankom
2. Török tükör
3. A Kis Reccs

13.+1Villányi Rózsa a Csorba Győző Könyvtár gyermekkönyvtárosa, biblioterapeuta, irodalmi antológiák szerzője. A Barátom, Cvek Edli című mesekönyv után egy családregénnyel robbant be az irodalmi köztudatba. Mi a címe?

1. Az egyetlen
2. Keresztutak
3. Apa